《客新安赋喜雨歌呈守斋倪史君》
宋代·陈鉴之

良苗正要雨肥绿，火伞张空驱日毂。
枝头忽作少女风马牛不日及，转眼排檐万银竹。
为新安民殊可怜，插空乱巘无多田。
雨缠终日水半壁，方晴又望霓横天。
是邦若要宜稼樯，好似婴儿调乳食。
祗今田甫渴甘澍，贤侯忧民见颜色。
鼓声坎坎神来临，不歆牲酒歆侯心。
睡龙苏醒听约束，拿攫云雾层岩阴。
涧泉将涸兮乱流，嘉颖欲槁兮光浮。
田翁戴笠儿跨牛，欣欣日对歌贤侯。
争言一雨神所赐，非侯何民蒙神休。
天惠贤侯福吾士，长是五日一风兮十日一雨。

作者简介：陈鉴之，初名璟，字刚父，闽县（今福建福州）人。宁宗嘉定间漫游京口、临安间。理宗淳祐七年（一二四七）进士（清乾隆《福建通志》卷三五）。倪守斋知新安，多有唱和。今存《东斋小集》一卷。事见《两宋名贤小集》卷三三一。　陈鉴之诗，以汲古阁影宋抄《南宋六十家小集》本为底本，校以《两宋名贤小集》本（简称名贤集）。